b'\n_START_ARTICLE_\nNeprebojni jopi\xc4\x8d\n_START_PARAGRAPH_\nNeprebojni jopi\xc4\x8d je del osebne za\xc5\xa1\xc4\x8dite, ki pripomore zadr\xc5\xbeati silo udarca ter zmanj\xc5\xa1a in zaustavi pot izstrelkov strelnega oro\xc5\xbeja, \xc5\xa1rapnelov ter ostalega oro\xc5\xbeja do telesa. Nosimo ga na zgornjem delu telesa. Mehki jopi\xc4\x8di, oziroma ang. Soft vests, so narejeni iz ve\xc4\x8d slojev tkanin in laminiranih vlaken ter lahko nosilca za\xc5\xa1\xc4\x8ditijo pred malo-kalibrsko pi\xc5\xa1tolo, \xc5\xa1ibrovko in manj\xc5\xa1imi izstrelki ro\xc4\x8dne granate._NEWLINE_Tak\xc5\xa1ni jopi\xc4\x8di imajo pogosto vstavljeno tudi balisti\xc4\x8dno plo\xc5\xa1\xc4\x8do. Kovinske ali kerami\xc4\x8dne plo\xc5\xa1\xc4\x8de lahko uporabimo pri mehkej\xc5\xa1ih jopi\xc4\x8dih, katere zagotavljajo dodatno za\xc5\xa1\xc4\x8dito pred izstrelki dolgocevnega oro\xc5\xbeja. Kovinski deli ali tesno prepletene tkanine vlaken v slojih, lahko jopi\xc4\x8du zagotovijo za\xc5\xa1\xc4\x8dito pred vbodi no\xc5\xbeev ali drugimi podobni predmeti. Neprebojne jopi\xc4\x8de s sloji pogosto nosijo policisti, osebe pri katerih obstaja mo\xc5\xbenost, da bodo ustreljeni (nacionalni voditelji), varnostniki in telesni stra\xc5\xbearji. Neprebojne jopi\xc4\x8de oja\xc4\x8dene s plo\xc5\xa1\xc4\x8dami pa pogosto nosijo vojaki na boji\xc5\xa1\xc4\x8dih, policijske posebne enote in re\xc5\xa1evalna ekipa talcev._NEWLINE_Neprebojni jopi\xc4\x8di so lahko zdru\xc5\xbeljivi tudi z drugimi predmeti za\xc5\xa1\xc4\x8ditne obleke, kot je na primer za\xc5\xa1\xc4\x8ditna ali bojna \xc4\x8delada. Jopi\xc4\x8di, ki so namenjeni za policijsko ali voja\xc5\xa1ko rabo, lahko vsebujejo tudi za\xc5\xa1\xc4\x8dito za ramena in stransko za\xc5\xa1\xc4\x8dito. Protibombna enota pa ima posebne obleke z dodatno oja\xc4\x8ditvijo, posebno za\xc5\xa1\xc4\x8ditno \xc4\x8delado ter za\xc5\xa1\xc4\x8dito hrbtenice.\n_START_SECTION_\nSplo\xc5\xa1no\n_START_PARAGRAPH_\nNeprebojni jopi\xc4\x8di so sestavljeni iz ve\xc4\x8djega \xc5\xa1tevila plasti zelo mo\xc4\x8dnih vlaken, katera zadr\xc5\xbeijo in deformirajo izstrelek v obliko kro\xc5\xbenika. Pri tem se sila udarca porazdeli na ve\xc4\x8djo povr\xc5\xa1ino in tako zmanj\xc5\xa1a mo\xc5\xbenost penetracije izstrelka skozi jopi\xc4\x8d. Nekaj plasti je lahko uni\xc4\x8denih med deformacijo izstrelka, vendar ne v celoti, oziroma v veliki ve\xc4\x8dini._NEWLINE_Medtem, ko jopi\xc4\x8d prepre\xc4\x8duje preboj izstrelka skozi plasti, nosilec (\xc4\x8dlovek) absorbira silo izstrelka in to ob\xc4\x8duti kot udarec. Izstrelek moderne pi\xc5\xa1tole lahko tudi brez velikega preboja plasti povzro\xc4\x8di velike podplutbe, takoj pod to\xc4\x8dko udarca. Lastnosti in karakteristike jopi\xc4\x8da obi\xc4\x8dajno vsebujejo zahteve prebojne upornosti in meje sile izstrelka na jopi\xc4\x8d._NEWLINE_Jopi\xc4\x8di, ki so narejeni za izstrelke iz strelnega oro\xc5\xbeja, zagotovijo manj\xc5\xa1o varnost proti ostrim predmetom, kot so no\xc5\xbei, \xc5\xa1pice, cepini ali metki, ki vsebujejo \xc5\xbeelezno jedro namesto svinca. To se zgodi zaradi tega, ker imajo tak\xc5\xa1ni predmeti manj\xc5\xa1o vstopno silo, katera se skozi preboj \xc4\x8dez plasti linearno zmanj\xc5\xa1uje na manj\xc5\xa1em podro\xc4\x8dju._NEWLINE_Tekstilni jopi\xc4\x8di so nadgrajeni s kovino (\xc5\xbeelezo, titan), keramiko ali polietilenskimi plo\xc5\xa1\xc4\x8dami, kateri zagotovijo dodatno za\xc5\xa1\xc4\x8dito na pomembnih podro\xc4\x8djih. Tak\xc5\xa1ne plo\xc5\xa1\xc4\x8de so pokazale u\xc4\x8dinkovitost proti vsem izstrelkom ro\xc4\x8dne pi\xc5\xa1tole ter nekaj pu\xc5\xa1k. Nadgrajeni jopi\xc4\x8di so postali nek standard v voja\xc5\xa1ki uporabi, medtem, ko so mehki jopi\xc4\x8di neu\xc4\x8dinkoviti proti izstrelkom voja\xc5\xa1kih pu\xc5\xa1k. Pazniki in policija pogosto uporablja jopi\xc4\x8de kateri so posebno namenjeni za ostre predmete. Tak\xc5\xa1ni jopi\xc4\x8di lahko vsebujejo prevle\xc4\x8den in laminiran para-amidni tekstil ali kovinske dele.\n_START_SECTION_\n1. Svetovna vojna\n_START_PARAGRAPH_\nBojevniki v 1. Svetovni vojni niso imeli namena opremiti vojake z neprebojnimi jopi\xc4\x8di. Razli\xc4\x8dna privatna podjetja, kot je na primer Birmingham Chemico Body Shield, so ogla\xc5\xa1evale obleke za za\xc5\xa1\xc4\x8dito telesa, vendar je bila taka oprema, v tistem \xc4\x8dasu precej draga za navadnega vojaka. Prvi uradni poskusi naro\xc4\x8danja neprebojnih jopi\xc4\x8dev so bili v letu 1915, s strani britanskega voja\xc5\xa1kega odbora za oblikovanje; bili so namenjeni za za\xc5\xa1\xc4\x8dito pilotov bomberjev, kateri so bili v zraku izpostavljeni razli\xc4\x8dnim izstrelkom. Vsakodnevna uporaba za\xc4\x8detnih jopi\xc4\x8dev je pri\xc5\xa1la v operativo leta 1916, naslednjega leta pa je bil uveden tudi utrjen prsni oklep._NEWLINE_Britanska voja\xc5\xa1ka zdravstvena enota je proti koncu 1. svetovne vojne ugotovila, da bi se z uporabo pravilnih delujo\xc4\x8dih jopi\xc4\x8dev, vojne po\xc5\xa1kodbe zmanj\xc5\xa1ale za pribli\xc5\xbeno 75%._NEWLINE_Zdru\xc5\xbeene dr\xc5\xbeave Amerike so razvile ve\xc4\x8d vrst neprebojnih jopi\xc4\x8dev, vklju\xc4\x8dno z Brewster Body Shield, kateri je sestavljen iz prsnega oklepa ter naglavnega dela. Prenesel je lahko izstrelke pi\xc5\xa1tole znamke Lewis, kateri so potovali s hitrostjo 820 m/s, vendar so bili nerodni in te\xc5\xbeki (18 kg).\n_START_SECTION_\n2. Svetovna vojna\n_START_PARAGRAPH_\nLeta 1940 zdravstvena raziskovalna ekipa v VB predlagala uporabo la\xc5\xbejih za\xc5\xa1\xc4\x8ditnih oblek za splo\xc5\xa1no uporabo v pehoti in te\xc5\xbeje za\xc5\xa1\xc4\x8ditne obleke za vojake v bolj nevarnih polo\xc5\xbeajih, kot je na primer protiletalska in morska enota. V februarju 1941 so pri\xc4\x8deli s poskusi za\xc5\xa1\xc4\x8ditnih oklepov z manganovimi jeklenimi plo\xc5\xa1\xc4\x8dami. Dve plo\xc5\xa1\xc4\x8di sta pokrivali sprednji del, na zadnjem spodnjem delu pa je ena plo\xc5\xa1\xc4\x8da varovala ledvice in druge notranje organe. Na tak\xc5\xa1en princip je bilo narejenih 5000 kompletov, kateri so bili dokaj ugodni za nositi._NEWLINE_Sovjetska vojska je med drugo svetovno vojno uporabljala razli\xc4\x8dne tipe neprebojnih jopi\xc4\x8dev, vklju\xc4\x8dno s SN-42 ("Stalnoi Nagrudnik", kar pomeni jekleni prsni oklep ter leto izdelave). Vsi oklepi so bili testirani, vendar je bil samo SN-42 tisti oklep, kateri je \xc5\xa1el v proizvodnjo. Sestavljen je bil iz dveh stisnjenih jeklenih plo\xc5\xa1\xc4\x8d, kateri sta \xc5\xa1\xc4\x8ditili sprednji prsni del ter dimeljne. Plo\xc5\xa1\xc4\x8di sta bili debeli 2 mm in te\xc5\xbeki 3,5 kg. Tak\xc5\xa1ni jopi\xc4\x8di so bili namenjeni SHISBr in vojakom, ki so se bojevali s pomo\xc4\x8djo tankov. SN-42 je vojake varoval pred metki 9x19 mm, izstreljeni iz MP 40 na razdalji 100 m. Tako so bili zelo uporabni v urbanih obmo\xc4\x8djih, kot je bila na primer bitka za Stalingrad. Zaradi te\xc5\xbee so bili jopi\xc4\x8di dokaj neuporabni za pehoto na odprtem.'